**Մարզպետի տեղակալ Լևոն Սարգսյանը աշխատանքային այցով գտնվել է Գերմանիայի Դաշնային Հանրապետությունում 16-20.06.2014թ.**

Հունիսի 16-20-ը մարզպետի տեղակալ Լևոն Սարգսյանը «Շրջակա միջավայրի պահպանության և աղբահանության վերաբերյալ կրթություն» թեմայով ուսումնական այցին մասնակցելու նպատակով GIZ կազմակերպության հրավերով գործուղվել է Գերմանիայի Դաշնային Հանրապետության Լյուդվիգսհաֆեն քաղաք (կից ներկայացվում է մասնակցության վերաբերյալ հաշվետվություն):

**ՀԱՇՎԵՏՎՈՒԹՅՈՒՆ**

**2014 թ. հունիսի 16-20-ը Լյուդվիգսհաֆեն (Գերմանիայի Դաշնային Հանրապետություն) քաղաքում «Շրջակա միջավայրի պահպանության և աղբահանության վերաբերյալ կրթություն» թեմայով ուսումնական այցի արդյունքների վերաբերյալ**

2014թ. հունիսի 16-20-ը «Շրջակա միջավայրի պահպանության և աղբահանության վերաբերյալ կրթություն» թեմայով ուսումնական այցին մասնակցելու նպատակով GIZ կազմակերպության հրավերով գործուղվել եմ Գերմանիայի Դաշնային Հանրապետության Լյուդվիգսհաֆեն քաղաք:

ՀՀ Տավուշի մարզի և ԳԴՀ Բավարիայի երկրամասի Ռեգենի շրջանի միջև համագործակցության արդյունքում ՀՀ Տավուշի մարզային թիմի կողմից ստեղծվել են ուսումնական ձեռնարկներ` աղբի հետ վարվելու կանոնների վերաբերյալ, որոնք նախատեսվում է հետագայում կիրառել մարզի ուսումնական հաստատություններում` տարբեր տարիքային խմբերի համար:

Այցի նպատակը մանկապարտեզներում, դպրոցներում, երիտասարդների և հասարակության տարբեր խմբերի շրջանում շրջակա միջավայրի պահպանության և աղբի հետ վարվելու կանոնների ուսուցման մեթոդների հետ ծանոթանալ էր և ժամանակակից փորձի հնարավոր կիրառման ուսումնասիրությունը: Այդ ուղղությամբ Լյուդվիգսհաֆեն և շրջակա մի շարք քաղաքներում կազմակերպվել են քննարկումներ հետևյալ թեմաներով`

1. Քաղաքային աղբահանության կազմակերպում
2. Մնացորդային արժեքավոր նյութերի օգտագործում
3. Աղբից էներգիայի ստացման օրինակներ
4. Աղբի հետ վարվելու կանոնների կիրառման փորձնական պարապմունքների կազմակերպում
5. Հանրակրթական դպրոցներում շրջակա միջավայրի պահպանության ուսուցման կազմակերպում
6. Մանկապարտեզներում աղբի հետ վարվելու տարրական գիտելիքների տրամադրում
7. Երիտասարդների շրջանում շրջակա միջավայրի պահպանության արտադասարանական գիտելիքների տրամադրում:
8. Մաքուր միջավայրի կարևորությունը հասարակության համար:

Բոլոր հանդիպումների ժամանակ ներկայացվել են Տավուշի մարզում այդ ուղղությամբ կատարվող քայլերը և համապատասխան հարցադրումների միջոցով ստացել անհրաժեշտ պարզաբանումներ, որոնք կարևոր են մեր կողմից ձեռնարկվող հետագա քայլերը ավելի արդյունավետ դարձնելու համար:

Անհրաժեշտ եմ համարում նշել, որ մեր կողմից իրականացված աշխատանքները կարևորվել են մյուս մասնակիցների կողմից և Տավուշի թիմի կողմից պատրաստվող ուսումնական ձեռնարկները կարող են կիրառելի դառնալ Կովկասյան մյուս հանրապետությունների համար:

Հանդիպումների ընթացքում փաստաթղթեր չեն ստորագրվել, սակայն ձեռք են բերվել համապատասխան պայմանավորվածություններ Գերմանիայի միջազգային համագործակցության ընկերության Հարավային Կովկասի քաղաքների ցանցում կատարվող առաջատար փորձերը փոխանակելու համար և կայացվել նախնական որոշում հետագա աշխատանքների կազմակերպման ընթացքում նպատակային հայեցակարգերի մշակման ժամանակ խորհրդատվություններ ստանալու ուղղությամբ:

Այս գործուղման ընթացքում ձեռք բերված փորձը, ստացած նյութերը կիրառվելու են Տավուշ-Ռեգեն համագործակցության 2014-2015 թթ. գործողությունների պլանում և արդեն ծրագրվել է 2014 թ. հուլիս, սեպտեմբեր և հոկտեմբեր ամիսներին Տավուշում և Ռեգենում աշխատանքային խմբերի հանդիպումների ժամանակ շարունակել ընտրված առաջնահերթ ուղղություններով (տուրիզմի զարգացում, աղբահանության որակի կտրուկ բարձրացում, մեծահասակների կրթության կազմակերպում) համապատասխան ծրագրերի կազմումը և կոնկրետ քայլերի իրականացումը:

Գործուղվող` /Լ. Սարգսյան/

23 հունիսի 2014 թ.